《寄题蒲氏清风阁》
宋代·范祖禹

阆山锦屏秀，阆水碧玉寒。
高阁俯城邑，飞甍出云端。
惟昔隐君俯，卜筑兹考槃。
图书侔藏室，一一手自刊。
山园养松桂，庭砌被芝兰。
雾深豹文蔚，风壮鹏翼搏。
来为庙庙重，归为里闾欢。
乃知哲人训，基构自艰难。
我昔侍先君，借书尝纵观。
题诗尚可记，手泽想未乾。
尔来三十载，感事一汍澜。
侧身西南望，安得陵风翰。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。